**REPUBLIKA SRPSKA**

**NARODNA SKUPŠTINA**

**Z A P I S N I K**

**sa Šeste redovne sjednice Narodne skupštine Republike Srpske,**

**održane** **2. i 3. novembra 2023. godine**

Šesta redovna sjednica Narodne skupštine Republike Srpske održana je 2. i 3. novembra 2023. godine u Banjoj Luci.

Predsjednik Narodne skupštine Republike Srpske dr Nenad Stevandić (u daljem tekstu predsjednik) otvorio je zasjedanje Šeste redovne sjednice i konstatovao da postoji kvorum, te da su odsustvo sa sjednice najavili narodni poslanici: Zoran Kokanović, Milan Petrović, Strahinja Bašević, Tanja Vukomanović, Mirela Kajkut Zeljković i Milan Radović.

Na početku sjednice predsjednik je obavijestio prisutne da će se raditi produženo radno vrijeme, a da će ***dan za glasanje*** biti u zavisnosti od efikasnosti rada, da li po apsolviranim tačkama ili po okončanju rasprave o dnevnom redu, izuzev tačke 2 – Izbor sudije Ustavnog suda Republike Srpske o kojoj će izjašnjenje biti nakon okončanja rasprave.

Prije prelaska na raspravu o Prijedlogu dnevnog reda Šeste redovne sjednice Narodne skupštine Republike Srpske, predsjednik je dao na glasanje Zapisnik sa Pete redovne sjednice, na koji nije bilo primjedaba u predviđenom poslovničkom roku:

* **Zapisnik sa Pete redovne sjednice Narodne skupštine Republike Srpske, održane 26, 27. i 28. septembra 2023. godine, *usvojen je sa* (**prisutno 72, glasalo 71) **69 *glasova za, nijednim protiv i*** ***dva poslanika se uzdržala od glasanja.***

Prešlo se na utvrđivanje Prijedloga dnevnog reda Šeste redovne sjednice Narodne skupštine Republike Srpske.

U predviđenom poslovničkom roku, a u skladu sa članom 127 Poslovnika Narodne skupštine (u daljem tekstu Poslovnik) podnesen je zahtjev Vlade Republike Srpske da se dnevni red dopuni sa dvije tačke po hitnom postupku, i to: tačka 5 – Prijedlog rebalansa Budžeta Republike Srpske za 2023. godinu – po hitnom postupku i tačka 6 – Prijedlog zakona o izvršenju Budžeta Republike Srpske za 2023. godinu – po hitnom postupku.

Zahtjev ***je usvojen sa*** (prisutno 70, glasalo 66) ***50 glasova za, 16 protiv i nijedan poslanik se nije uzdržao od glasanja****.*

Takođe, predsjednik je obavjestio prisutne poslanike da je Zakonodavni odbor, većinom glasova, zauzeo stav da se tačke dnevnog reda: 5 – Nacrt zakona o sprečavanju sukoba interesa u organima vlasti Republike Srpske – prijedlog narodnog poslanika Vukote Govedarice i 8 – Nacrt zakona o dopuni Krivičnog zakonika Republike Srpske – prijedlog narodnog poslanika Nebojše Vukanovića, skidaju sa dnevnog reda.

Drugih prijedloga za izmjenu ili dopunu dnevnog reda nije bilo.

Prijedlog Vlade Republike Srpske o dopuni dnevnog reda usvojen je sa:

* tačka 5 – Prijedlog rebalansa Budžeta Republike Srpske za 2023. godinu – po hitnom postupku (prisutno 74, glasalo 72) ***52 glasa za, šest protiv i 14 poslanika se uzdržalo od glasanja***;
* tačka 6 – Prijedlog zakona o izmjenama Zakona o izvršenju Budžeta Republike Srpske za 2023. godinu – po hitnom postupku (prisutno 74 glasalo 74) ***54 glasa za, šest protiv i 14 poslanika se uzdržalo od glasanja.***

Povredu Poslovnika prijavili su Nebojša Vukanović i Srđan Mazalica.

Na osnovu člana 128 Poslovnika predsjednik je dao riječ od po pet minuta predlagačima zakona Nebojši Vukanoviću i Vukoti Govedarici.

Poslanici su usvojili

**DNEVNI RED**

1. Poslanička pitanja predsjedniku Vlade Republike Srpske;
2. Izbor sudije Ustavnog suda Republike Srpske – prijedlog predsjednika Republike;
3. Prijedlog Rezolucije o protivljenju aktivnostima izgradnje i uspostavljanja nuklearnog objekta „Centar za zbrinjavanje radioaktivnog otpada“ na lokaciji Trgovske gore, Opština Dvor, Republika Hrvatska;
4. Prijedlog zakona o izmjeni i dopuni Zakona o državnim stanovima na kojima ne postoji stanarsko pravo;
5. Prijedlog rebalansa Budžeta Republike Srpske za 2023. godinu – po hitnom postupku;
6. Prijedlog zakona o izmjenama Zakona o izvršenju Budžeta Republike Srpske za 2023. godinu – po hitnom postupku;
7. Nacrt zakona o zaštiti od nasilja u porodici i nasilja prema ženama Republike Srpske;
8. Nacrt zakona o zaštiti prirode;
9. Konsolidovani izvještaj o izvršenju Budžeta Republike Srpske za period 1. 1 – 30. 6. 2023. godine;
10. Izvještaj o radu Pravobranilaštva Republike Srpske 1. 1. 2022 – 31. 12. 2022. godine;
11. Izbor i imenovanje;

***sa***(prisutno 75, glasalo 73)***52 glasa za, šest protiv i 15 poslanika se uzdržalo od glasanja.***

Prešlo se na razmatranje tačaka dnevnog reda.

**Ad – 1: Poslanička pitanja predsjedniku Vlade Republike Srpske**

U okviru ove tačke dnevnog reda, učestvovali su: Đorđe Vučinić, Nataša Radulović, Ognjen Bodiroga, Igor Crnadak, Ranka Perić Romić, Nebojša Vukanović, Željko Dubravac, Vukota Govedarica, Darko Berjan, Diana Čekić, Biljana Petković, Nenad Lalović, Milanko Mihajilica, Dragomir Vasić, Mladen Ilić i Maja Dragojević Stojić.

**Ad – 2: Izbor sudije Ustavnog suda Republike Srpske – prijedlog predsjednika Republike**

U ime predlagača uvodno izlaganje podnijela je Jelena Pajić Baštinac, generalni sekretar u Kabinetu predsjednika Republike Srpske

U poslaničkoj raspravi, učestvovali su: Nebojša Vukanović, Milanko Mihajilica, Ranka Perić Romić, Ognjen Bodiroga, Igor Crnadak, Pero Đurić i Mladen Ilić.

Krivi navod ili repliku, imali su: Igor Crnadak, Igor Žunić, Pero Đurić, Nebojša Vukanović i Nenad Stevandić.

Zaključena je rasprava.

Završne riječi o ovoj tački nije bilo.

U***danu za glasanje****,*2. novembra 2023. godine, nakon apsolvirane tačke, poslanici su pristupili izjašnjavanju o Odluci.

**Odluka o izboru sudije Ustavnog suda Republike Srpske Darka Radića, usvojena je sa** (prisutno 75, glasalo 67) ***50 glasova za, dva protiv i 15 poslanika se uzdržalo od glasanja***.

**Ad – 3:** **Prijedlog Rezolucije o protivljenju aktivnostima izgradnje i uspostavljanja nuklearnog objekta „Centar za zbrinjavanje radioaktivnog otpada“ na lokaciji Trgovske gore, Opština Dvor, Republika Hrvatska**

U ime predlagača uvodno izlaganje podnio je Bojan Vipotnik, ministar za prostorno uređenje, građevinarstvo i ekologiju.

Maksim Skoko, predsjednik Odbora za zaštitu životne sredine, podnio je amandmane i Zaključak.

U poslaničkoj raspravi, učestvovali su: Milanko Mihajilica, Maja Dragojević Stojić, Nenad Lalović, Vukota Govedarica, Zagorka Grahovac, Amir Hurtić, Mirsad Duratović, Anja Ljubojević, Željko Dubravac, Dragan Brdar, Nebojša Vukanović, Ognjen Bodiroga, Bobana Ćibić i Radisav Dončić.

Krivi navod ili repliku, imali su: Srđan Mazalica, Đorđe Vučinić, Radislav Dončić i Igor Crnadak.

Povredu Poslovnika, prijavili su: Đorđe Vučinić, Nebojša Vukanović i Vukota Govedarica.

Zaključena je rasprava.

Odbor za zaštitu životne sredine podnio je dva amandmana i Zaključak.

Klub poslanika SDS podnio je zaključak.

Završnu riječ o ovoj tački dnevnog reda podnio je Bojan Vipotnik, ministar za prostorno uređenje, građevinarstvo i ekologiju.

U***danu za glasanje****,*3. novembra 2023. godine, poslanici su pristupili izjašnjavanju o amandmanu, Prijedlogu rezolucije i zaključcima.

U ime predlagača o podnesenim amandmanima izjasnio se Bojan Vipotnik, ministar za prostorno uređenje, građevinarstvo i ekologiju.

* Odbor za zaštitu životne sredine podnio je dva amandmana:
* amandman 1 – prihvaćen i
* amandman 2 – djelimično prihvaćen.

Nakon izjašnjavanja o amandmanima od strane predlagača, Odbor za zaštitu životne sredine nije tražio izjašnjavanje o djelimično prihvaćenom amandmanu..

**Rezolucija o protivljenju aktivnostima izgradnje i uspostavljanja nuklearnog objekta „Centar za zbrinjavanje radioaktivnog otpada“ na lokaciji Trgovske gore, Opština Dvor, Republika Hrvatska *usvojena je sa*** (prisutno 64, glasalo 64) ***64 glasa za, nijednim protiv i nijedan poslanik nije se uzdržao od glasanja.***

**Zaključak Odbora za zaštitu životne sredine usvojen je sa** (prisutno 64, glasalo 64) – ***64 glasa za, nijednim protiv i nijedan poslanik nije se uzdržao od glasanja.***

Zaključak Kluba poslanika SDS nije usvojen (prisutno 64, glasalo 49) – ***22 glasa za, nijedan protiv i 27 poslanika se uzdržalo od glasanja***.

**Ad – 4:** **Prijedlog zakona o izmjeni i dopuni Zakona o državnim stanovima na kojima ne postoji stanarsko pravo**

U ime predlagača uvodno izlaganje podnio je Bojan Vipotnik, ministar za prostorno uređenje, građevinarstvo i ekologiju.

U poslaničkoj raspravi, učestvovali su Tomica Stojanović i Nebojša Vukanović.

Zaključena je rasprava.

Završnu riječ o ovoj tački dnevnog reda podnio je Bojan Vipotnik, ministar za prostorno uređenje, građevinarstvo i ekologiju.

U***danu za glasanje****,*3. novembra 2023. godine, poslanici su pristupili izjašnjavanju o Prijedlogu zakona.

**Zakon o izmjeni i dopuni Zakona o državnim stanovima na kojima ne postoji stanarsko pravo *usvojen je sa*** (prisutno 64, glasalo 64) ***59 glasova za, nijednim protiv i pet poslanika se uzdržalo od glasanja.***

**Ad – 5: Prijedlog rebalansa Budžeta Republike Srpske za 2023. godinu – po hitnom postupku**

U ime predlagača uvodno izlaganje podnijela je Zora Vidović, ministar finansija.

U poslaničkoj raspravi, učestvovali su: Đorđe Vučinić, Mirna Savić Banjac, Slaviša Marković, Mirjana Orašanin, Nebojša Vukanović, Ognjen Bodiroga, Željko Dubravac, Vukota Govedarica, Milanko Mihajilica, Zagorka Grahovac, Tomica Stojanović, Igor Crnadak, Radislav Dončić, Mirsad Duratović i Anja Ljubojević.

Krivi navod ili repliku, imali su: Zora Vidović, ministar finansija, Željko Dubravac, Igor Crnadak, Anja Ljubojević, Igor Žunić i Radislav Dončić.

Povredu Poslovnika, prijavili su: Nebojša Vukanović, Željko Dubravac i Đorđe Vučinić.

Mirna Savić Banjac podnijela je šest amandmana.

Zaključena je rasprava.

Završenu riječ o ovoj tački dnevnog reda podnijela je Zora Vidović, ministar finansija.

U***danu za glasanje****,*3. novembra 2023. godine, poslanici su pristupili izjašnjavanju o amandmanima i odlukama.

U ime predlagača o podnesenim amandmanima izjasnila se Zora Vidović, ministar finansija.

* Mirna Savić Banjac podnijela je šest amandmana. :
* amandman 1 – nije prihvaćen;
* amandman 2 – nije prihvaćen;
* amandman 3 – nije prihvaćen;
* amandman 4 – nije prihvaćen;
* amandman 5 – nije prihvaćen;
* amandman 6 – nije prihvaćen.

Nakon izjašnjavanja o amandmanima od strane predlagača, Mirna Savić Banjac tražila je izjašnjavanje o neprihvaćenim amandmanima:

* amandman 1 – nije prihvaćen (prisutno 64, glasalo 22) – ***16 glasova za, jedan protiv i pet poslanika se uzdržalo od glasanja;***
* amandman 2 – nije prihvaćen (prisutno 64, glasalo 20) – ***17 glasova za, dva protiv i jedan poslanik se uzdržao od glasanja;***
* amandman 3 – nije prihvaćen (prisutno 64, glasalo 17) – ***15 glasova za, jedan protiv i jedan poslanik se uzdržao od glasanja;***
* amandman 4 – nije prihvaćen (prisutno 64, glasalo 17) – ***16 glasova za, nijedan protiv i jedan poslanik se uzdržao od glasanja;***
* amandman 5 – nije prihvaćen (prisutno 64, glasalo 17) – ***16 glasova za, nijedan protiv i jedan poslanik se uzdržao od glasanja;***
* amandman 6 – nije prihvaćen (prisutno 64, glasalo 16) – ***15 glasova za, nijedan protiv i jedan poslanik se uzdržao od glasanja.***

**Odluka o prijevremenom stupanju na snagu Rebalansa budžeta Republike Srpske za 2023. godinu *usvojena je sa*** (prisutno 64, glasalo 64) ***47 glasova* *za, 17 protiv i nijedan poslanik nije se uzdržao od glasanja.***

**Odluka o usvajanju Rebalansa budžeta Republike Srpske za 2023. godinu** ***usvojena je sa*** (prisutno 64, glasalo 62) ***46 glasova* *za, 16 protiv i nijedan poslanik nije se uzdržao od glasanja.***

**Ad – 6: Prijedlog zakona o izmjenama Zakona o izvršenju Budžeta Republike Srpske za 2023. godinu – po hitnom postupku**

U ime predlagača uvodno izlaganje podnijela je Zora Vidović, ministar finansija.

U poslaničkoj raspravi, učestvovali su Mirna Savić Banjac i Milanko Mihajilica.

Povredu Poslovnika prijavio je Đorđe Vučinić (član 139 – prisutno 73, glasalo 10) ***devet glasova* *za, jedan protiv i jedan poslanik se uzdržao od glasanja.***

Zaključena je rasprava.

O ovoj tački dnevnog reda nije bilo završne riječi.

U***danu za glasanje****,*3. novembra 2023. godine, poslanici su pristupili izjašnjavanju o Prijedlogu zakona.

**Odluka o prijevremenom stupanju na snagu Rebalansa budžeta Republike Srpske za 2023. godinu *usvojena je sa*** (prisutno 64, glasalo 64) ***47 glasova* *za, 17 protiv i nijedan poslanik nije se uzdržao od glasanja.***

**Zakon o izmjenama Zakona o izvršenju Budžeta Republike Srpske za 2023. godinu *usvojen je sa*** (prisutno 64, glasalo 63)***48 glasova* *za.***

Glasanje je prekinuto jer je narodni poslanik Mirna Savić Banjac napravila grešku u glasanju, te je ono ponovljeno.

**Zakon o izmjenama Zakona o izvršenju Budžeta Republike Srpske za 2023. godinu *usvojen je sa*** (prisutno 64, glasalo 64)***47 glasova* *za, 17 protiv i nijedan poslanik nije se uzdržao od glasanja.***

**Ad – 7: Nacrt zakona o zaštiti od nasilja u porodici i nasilja prema ženama Republike Srpske**

U ime predlagača uvodno izlaganje podnijela je Selma Čabrić, ministar porodice, omladine i sporta.

U poslaničkoj raspravi, učestvovali su: Spomenka Stevanović, Nataša Radulović, Milka Savić, Mirna Savić Banjac, Maja Dragojević Stojić, Zagorka Grahovac, Radislav Dončić, Biljana Petković, Milica Ijačić, Nebojša Vukanović i Mirjana Orašanin.

Krivi navod ili repliku, imali su: Nataša Radulović, Milica Ijačić i Nebojša Vukanović.

Povredu Poslovnika prijavili su Nebojša Vukanović i Milica Ijačić.

Zaključena je rasprava.

Završnu riječ o ovoj tački dnevnog reda podnijela je Selma Čabrić, ministar porodice, omladine i sporta.

U ***danu za glasanje***, 3. novembra 2023. godine, poslanici su pristupili izjašnjavanju o Nacrtu zakona.

**Nacrt zakona o zaštiti od nasilja u porodici i nasilja prema ženama Republike Srpske *usvojen je sa*** (prisutno 64, glasalo 62)***62 glasa* *za, nijednim protiv i dva poslanika su se uzdržala od glasanja.***

Na početku drugog dana rada Šeste redovne sjednice, svečanu zakletvu položio je novoizabrani sudija Ustavnog suda Republike Srpske Darko Radić.

**Ad – 8: Nacrt zakona o zaštiti prirode**

U ime predlagača uvodno izlaganje podnio je Bojan Vipotnik, ministar za prostorno uređenje, građevinarstvo i ekologiju.

Izvještaj Odbora za poljoprivredu, šumarstvo i vodoprivredu podnio je Boris Pašalić, kojim se predlaže zaključak o javnoj raspravi.

U poslaničkoj raspravi učestvovali su Milan Savanović, Srđan Todorović, Spomenka Stevanović, Ognjen Bodiroga, Maja Dragojević Stojić, Željko Dubravac, Darko Berjan, Zagorka Grahovac, Milanko Mihajilica, Tomica Stojanović, Nebojša Vukanović, Radislav Dončić i Milica Ijačić.

Krivi navod ili repliku, imali su: Boris Pašalić, Đorđe Vučinić i Milica Ijačić.

Povredu Poslovnika, prijavili su Nebojša Vukanović i Ranka Perić Romić.

Zaključena je rasprava.

Završnu riječ o ovoj tački dnevnog reda podnio je Bojan Vipotnik, ministar za prostorno uređenje, građevinarstvo i ekologiju.

U***danu za glasanje****,*3. novembra 2023. godine, poslanici su pristupili izjašnjavanju o Nacrtu zakona i Zaključku.

**Nacrt zakona o zaštiti prirode u*svojen je sa*** (prisutno 64, glasalo 64) ***60 glasova* *za, nijednim protiv i četiri poslanika su se uzdržala od glasanja.***

**Ad – 9: Konsolidovani izvještaj o izvršenju Budžeta Republike Srpske za period 1. 1 – 30. 6. 2023. godine**

U ime predlagača uvodno izlaganje podnijela je Zora Vidović, ministar finansija.

U poslaničkoj raspravi, učestvovali su: Đorđe Vučinić, Mirjana Orašanin, Diana Čekić, Mirna Savić Banjac, Ognjen Bodiroga, Slaviša Marković, Željko Dubravac, Igor Crnadak, Pero Đurić, Nebojša Vukanović, Igor Žunić, Radislav Dončić i Milanko Mihajilica.

Krivi navod ili repliku, imali su: Nenad Lalović, Ognjen Bodiroga, Đorđe Vučinić, Igor Crnadak, Pero Đurić, Srđan Mazalica, Radislav Dončić, Nebojša Vukanović i Mladen Ilić.

Povredu Poslovnika, prijavili su: Nebojša Vukanović, Mladen Ilić i Radislav Dončić.

Završnu riječ o ovoj tački dnevnog reda podnijela je Zora Vidović, ministar finansija.

U***danu za glasanje****,*3. novembra 2023. godine, poslanici su pristupili izjašnjavanju o Konsolidovanom izvještaju.

**Konsolidovani izvještaj o izvršenju Budžeta Republike Srpske za period 1. 1 – 30. 6. 2023. godine *usvojen je sa*** (prisutno 64, glasalo 63) ***47 glasova* *za, 16 protiv i nijedan poslanik nije se uzdržao od glasanja.***

**Ad – 10: Izvještaj o radu Pravobranilaštva Republike Srpske 1. 1. 2022 – 31. 12. 2022. godine**

U ime predlagača uvodno izlaganje podnio je Milimir Govedarica, republički javni pravobranilac.

U poslaničkoj raspravi, učestvovali su: Dragomir Vasić, Srđan Todorović, Tamara Damjanović, Nebojša Vukanović, Đorđe Vučinić, Pero Đurić, Zoran Stevanović, Željko Dubravac i Nataša Radulović.

Krivi navod ili repliku imao je Željko Dubravac.

Zaključena je rasprava.

Završnu riječ o ovoj tački dnevnog reda podnio je Milimir Govedarica, republički javni pravobranilac.

U ***danu za glasanje***, 3. novembra 2023. godine, poslanici su pristupili izjašnjavanju o Izvještaju.

**Izvještaj o radu Pravobranilaštva Republike Srpske 1. 1. 2022 – 31. 12. 2022. godine *usvojen je sa*** (prisutno 63, glasalo 61) ***45 glasova******za, 13 protiv i tri poslanika su se uzdržala od glasanja.***

**Ad – 11: Izbor i imenovanje**

Ilija Tamindžija, predsjednik Komisije za izbor i imenovanje, podnio je izvještaje o razmatranju prijedloga:

* za izbor direktora Agencije za visoko obrazovanje Republike Srpske,
* za izbor članova Nezavisnog odbora,
* kandidata za izbor člana Regulatorne komisije za energetiku Republike Srpske i
* za razrješenje spoljnog člana Odbora za ustavna pitanja Narodne skupštine Republike Srpske.

U poslaničkoj raspravi učestvovali su Milanko Mihajilica i Nebojša Vukanović.

O ovoj tački dnevnog reda nije bilo završne riječi.

U***danu za glasanje****,*3. novembra 2023. godine, poslanici su pristupili izjašnjavanju o odlukama.

* **Biljana Vojvodić** iz Banje Luke izabrana je za direktora Agencije za visoko obrazovanje Republike Srpske na period od pet godina sa(prisutno 64, glasalo 63) ***46 glasova za, 16 protiv i jedan poslanik se uzdržao od glasanja.***
* **Gojko Pavlović, Jovo Marković, Željka Mileusnić, Mile Tadić, Lana Oro, Radenko Vujasin i Saša Topić** izabrani su za članove Nezavisnog odbora na period od četiri godine sa(prisutno 64, glasalo 49) ***42 glasa za, nijednim protiv i nijedan poslanik nije se uzdržao od glasanja.***
* **Darko Radić** razrješen je dužnosti spoljnog člana Odbora za ustavna pitanja Narodne skupštine Republike Srpske na lični zahtjev sa(prisutno 49, glasalo 47) ***47 glasova za, nijednim protiv i nijedan poslanik nije se uzdržao od glasanja.***

U ***danu za glasanje***, 3. novembra 2023. godine, odsutni su bili: Zoran Kokanović, Milan Petrović, Strahinja Bašević, Tanja Vukomanović, Mirela Kajkut Zeljković, Milan Radović, Amir Hurtić, Nebojša Drinić, Saša Grbić, Milutin Tasovac, Zagorka Grahovac, Maja Dragojević Stojić, Ramiz Salkić, Milka Savić, Igor Crnadak, Aleksandar Trninić, Nikolina Šljivić, Milan Milaković i Slavenko Ristić.

Ovim je okončan rad o dnevnom redu Šeste redovne sjednice Narodne skupštine Republike Srpske.

U skladu sa članom 174 stav 10 Poslovnika sastavni dio ovog zapisnika je stenogram od 390 stranica, tonski i video-zapis Šeste redovne sjednice Narodne skupštine Republike Srpske.

**GENERALNI SEKRETAR PREDSJEDNIK**

**NARODNE SKUPŠTINE NARODNE SKUPŠTINE**

***Boran Bosančić Dr Nenad Stevandić***